
VEDTEKTER:
					
 § 1 	Visjon:
· Frivillighet til glede og nytte for alle.

§2	Målsetting:
· Sentralen er en møteplass og et bindeledd mellom mennesker, frivillige organisasjoner og det offentlige for utveksling av frivillig innsats i Krødsherad kommune: 
· Kontaktpunkt for enkeltpersoner som har lyst og anledning til å gjøre frivillig arbeid. 
· Kontakt på tvers av generasjoner og kulturer. 
· Katalysator for forslag og ideer slik at disse kan settes ut i livet. 
· Supplement til det eksisterende frivillige organiserte arbeidet. 

§3	Organisasjon - Medlemskap:
· Krødsherad Frivilligsentral eies av Krødsherad kommune.
· Frivillige som gjør en innsats i regi av frivilligsentralen, defineres som sentralens medlemmer. Det innkreves ingen medlemsavgift.
· Årsmøtet er frivilligsentralens høyeste myndighet
· Styret er sentralens øverste organ mellom årsmøtene. 
· Daglig leder er ansvarlig for daglig ledelse av sentralen. 
· Kommunedirektør ansetter daglig leder i samråd med styret. 
· Krødsherad kommune har arbeidsgiveransvar for daglig leder. 
· Krødsherad kommunestyret behandler årsmelding fra Frivilligsentralen 
· Krødsherad kommune fører regnskap og har ansvar for revisjon.

§4	Frivilligsentralens virksomhet:
· Sentralen skal initiere, mobilisere og samordne frivillig aktivitet. 
· Tjenestene som sentralen gir skal være et supplement til, og ikke en erstatning for, de offentlige tjenestene. 
· Tjenestene skal ikke konkurrere med eksisterende næringsvirksomhet. 
· Alle tjenester er gratis, men brukere skal dekke den frivillige sine utgifter i forbindelse med oppdraget eller arbeidet. 
· Alle frivillige skal skrive under på erklæring om taushetsplikt. 
· Frivillige som skal utføre oppgaver for/med barn skal levere politiattest. 
· Sentralen skal være en støtte og gi assistanse til lag og foreninger for å løse oppgaver som de ikke klarer hver for seg.


§5	Årsmøte: 
· Årsmøtet avholdes innen utgangen av mars hvert år. 
· Årsmøtet skal innkalles med minimum 21 dagers varsel. Det skal kunngjøres på sentralens hjemmeside og facebookside, samt med annonse i Bygdeposten.
· Årsmøtet er åpent for alle med tilknytning til sentralen. 
· Årsmøtet er vedtaksfør når det er innkalt i henhold til vedtektene
· Årsmøtet skal:
· Godkjenne årsmelding og regnskap.
· Vedta budsjett og handlingsplan
· Fastsette vedtekter og behandle forslag til vedtektsendringer 
· Velge styre og styreleder (Jfr. § 6)
· Velge valgkomite (Jfr. § 7)
· Behandle innkomne forslag
· Fastsette dekning av utgifter i forbindelse med styreverv 
· Styrets medlemmer har talerett, forslagsrett og stemmerett
· Styrets medlemmer har ikke stemmerett under behandling av årsmelding og regnskap.
· Daglig leder har talerett
· Frist for å melde inn saker til behandling på årsmøtet settes til 14 dager før årsmøtet

§6	Styret
· Krødsherad Frivilligsentral ledes av et styre på 5 medlemmer. Leder, nestleder og 2 styremedlemmer velges av årsmøtet. Ett styremedlem fra Krødsherad kommune oppnevnes av kommunedirektøren. 
· For valgte medlemmer av styret skal Likestillingslovens § 28 om kjønnsbalanse i offentlige utvalg legges til grunn. Det skal også tilstrebes god aldersspredning.
· Styreleder, nestleder og de tre valgte styremedlemmer velges for 2 år om gangen, men slik at 2/3 blir valgt hvert år. 
· Styret har følgende oppgaver: 
· Ansvar for innholdet i daglig drift av sentralen og være støttespiller for daglig leder. 
· Utarbeide handlingsplan og budsjett. 
· Være aktiv pådriver for samarbeid med frivillige lag og organisasjoner, kommunen og andre instanser. 
· Behandle årsmelding og regnskap, og sikre at dette blir lagt fram for Årsmøtet innen bestemte frister. 
· Sikre at drifta skjer innenfor vedtektene og gjeldende retningslinjer gitt av Kulturdepartementet. 
· Sikre at rapportering skjer i samsvar med gjeldende regler og innen pålagte frister. Årsrapporten skal inneholde en oversikt over antall frivillige, brukere og årsverk. 
· Behandle eventuelle endringer i vedtektene og legge fram innstilling om dette til Årsmøtet. 
· Fremme forslag om valg av valgkomite for Årsmøtet. 
· Styret er beslutningsdyktig når minst 3 av dets medlemmer er tilstede. 

§7	Valgkomite
· Valgkomiteen velges av årsmøtet og skal bestå av tre medlemmer 
· Valgperiode er 2 år
· Valgkomiteen konstituerer seg selv
· Valgkomiteen legger sin innstilling fram for årsmøtet, og skal i sitt arbeid tilstrebe en sammensetning av styret som ivaretar spredning i alder og balanse av kjønn.

§8	Daglig leder:
· Daglig leder har ansvar for den daglige ledelse av sentralen, og skal følge de retningslinjer og vedtak og pålegg som styret fastsetter. 
· Hovedoppgave er å stimulere til og organisere samarbeid mellom sentralen, organisasjonene og det offentlige om frivillig innsats, samt være koordinator for den frivillige innsatsen som ytes via sentralen eller andre frivillige/lag/organisasjoner. 
· Opplæring og veiledning av frivillige. 
· Sekretærfunksjon for Årsmøtet og styremøter. 

§ 9 	Økonomi
· Sentralen kan søke om tilskudd til aktiviteter, tjenester og prosjekter.
· Sentralen kan motta gaver til aktiviteter, tjenester og prosjekter.
· Restbeløp på gaver som ikke er brukt ved årets slutt avsettes på bundne fond.
· Dersom sentralen nedlegges skal gaver overføres til tiltenkt formål og/eller målgruppe, eller tilbakeføres til giver dersom dette ikke er mulig.

§10	Vedtektsendring/ opphør av virksomhet
· Endringer av disse vedtekter kan bare besluttes av årsmøtet med 2/3 flertall
· Vedtak om nedlegging kan bare skje dersom det ikke lenger er grunnlag for drift av sentralen. 

